Αρχή (δορυφόρος)

Η Αρχή (αγγλικά: Arche) ή Δίας XLIII είναι ένας φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Πανεπιστημίου της Χαβάης με επικεφαλής τον Σκοτ Σέπαρντ το 2002. Πήρε το όνομά του τον Μάρτιο του 2005 από την Αρχή, η οποία ήταν κόρη του Δία και της νύμφης Πλουσίας και κατά τον ποιητή Άρατο (και από τον Κικέρωνα) μία από τις 4 Μούσες στην ύστερη ελληνική παράδοση, μαζί με την Θελξινόη, τη Μελέτη και την Αοιδή. Η αρχική προσωρινή ονομασία που του είχε δοθεί ήταν S/2002 J 1.

Έχει διάμετρο περίπου 3 χλμ. και περιφέρεται γύρω από τον Δία σε μέση απόσταση 23.717.000 χλμ. σε 746,185 ημέρες, σχηματίζοντας κλίση 165° με την εκλειπτική (162° προς τον Ισημερινό του Δία), σε ανάδρομη φορά και με εκκεντρότητα τροχιάς 0,149.

Η Αρχή ανήκει στην τροχιακή «Ομάδα της Κάρμης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 23 και 24 εκατομμυρίων χιλιομέτρων και κλίσεις τροχιάς γύρω στις 165°.

Παραπομπές

Εξωτερικοί σύνδεσμοι 
 Αρχή από την Εξερεύνηση του Ηλιακού Συστήματος της NASA 
 Οι δορυφόροι του Δία από τον Σκοτ Σέπαρντ 

Φυσικοί δορυφόροι Δία